CELEX: 62012CA0233
Language: fi
Date: 2013-07-04 00:00:00
Title: Asia C-233/12: Unionin tuomioistuimen tuomio (viides jaosto) 4.7.2013 (Tribunale di La Spezian (Italia) esittämä ennakkoratkaisupyyntö) — Simone Gardella v. Istituto nazionale della previdenza sociale (INPS) (Jäsenvaltiossa karttuneiden eläkeoikeuksien siirtäminen — SEUT 45 ja SEUT 48 artikla — Kansallinen lainsäädäntö, jossa ei säädetä oikeudesta siirtää kansainväliselle järjestölle, jonka kotipaikka on toisessa jäsenvaltiossa, kansalliselle sosiaaliturvalaitokselle maksettuja eläkevakuutusmaksuja edustavaa pääomaa — Yhteenlaskemista koskeva sääntö)

24.8.2013   
            
            
               FI
            
            
               Euroopan unionin virallinen lehti
            
            
               C 245/4
            
         Unionin tuomioistuimen tuomio (viides jaosto) 4.7.2013 (Tribunale di La Spezian (Italia) esittämä ennakkoratkaisupyyntö) — Simone Gardella v. Istituto nazionale della previdenza sociale (INPS)
   (Asia C-233/12) (1)
   
   (Jäsenvaltiossa karttuneiden eläkeoikeuksien siirtäminen - SEUT 45 ja SEUT 48 artikla - Kansallinen lainsäädäntö, jossa ei säädetä oikeudesta siirtää kansainväliselle järjestölle, jonka kotipaikka on toisessa jäsenvaltiossa, kansalliselle sosiaaliturvalaitokselle maksettuja eläkevakuutusmaksuja edustavaa pääomaa - Yhteenlaskemista koskeva sääntö)
   2013/C 245/06
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di La Spezia
   
      Pääasian asianosaiset
   
   
      Kantaja: Simone Gardella
   
      Vastaaja: Istituto nazionale della previdenza sociale (INPS)
   
      Oikeudenkäynnin kohde
   
   Ennakkoratkaisupyyntö — Tribunale Civile della Spezia — SEUT 20, SEUT 45, SEUT 48 ja SEUT 145–147 artiklan sekä Euroopan unionin perusoikeuskirjan 15 artiklan tulkinta — Eri jäsenvaltioissa karttuneiden eläkeoikeuksien siirtäminen — Sellaisen kansainvälisen järjestön työntekijä, jonka kotipaikka on jossakin toisessa jäsenvaltiossa — Kansallinen lainsäädäntö, jossa ei säädetä oikeudesta siirtää asianomaiselle kansainväliselle järjestölle kansalliselle sosiaaliturvalaitokselle maksettuja eläkevakuutusmaksuja — Asianomainen sosiaaliturvalaitos on kieltäytynyt tekemästä tällaisen siirron sallivaa sopimusta
   
      Tuomiolauselma
   
   SEUT 45 ja SEUT 48 artiklaa on tulkittava siten, etteivät ne ole esteenä jäsenvaltion lainsäädännölle, jonka nojalla jäsenvaltion kansalaisilla, jotka työskentelevät toiseen jäsenvaltioon sijoittautuneessa Euroopan patenttiviraston kaltaisessa kansainvälisessä järjestössä, ei ole mahdollisuutta siirtää heille aiemmin kotijäsenvaltiossaan kertyneitä eläkeoikeuksia edustavaa pääomaa kyseisen järjestön eläkejärjestelmään, kun kyseisen jäsenvaltion ja mainitun kansainvälisen järjestön välillä ei ole järjestelyä, jossa säädettäisiin tällaisesta siirtomahdollisuudesta.
   Mikäli järjestelyä, joka koskee jäsenvaltiossa aiemmin kertyneitä eläkeoikeuksia vastaavan pääoman siirtämistä toisessa jäsenvaltiossa sijaitsevan uuden työnantajan eläkejärjestelmään, ei voida soveltaa, SEUT 45 artiklaa on tulkittava siten, että se on esteenä jäsenvaltion lainsäädännölle, jonka nojalla ei voida ottaa huomioon Euroopan unionin kansalaisen toiseen jäsenvaltioon sijoittautuneessa Euroopan patenttiviraston kaltaisessa kansainvälisessä järjestössä suorittamia työskentelykausia vanhuuseläkettä koskevan oikeuden syntymiseksi.
   
      (1)  EUVL C 217, 21.7.2012.